Razer

Razer on mänguritele suunatud personaalarvutite väljundseadmeid tootev ettevõte, mille asutasid Min-Liang Tan ja Robert Krakoff 1998. aastal USA California osariigis San Diegos. Nende reklaamlause on "Mänguritele mänguritelt".

Ajalugu 

Razer loodi pisikeses büroos, mida jagati teiste mänguritega. Nüüdseks on ettevõte kasvanud ülemaailmseks. Kontoreid on seitsmes suurlinnas, sealhulgas Sŏulis, Shanghais, Singapuris, San Franciscos ja Hamburgis.

1998 

Kohtusid Robert Krakoff hüüdnimega Razerguy ja Min-Liang Tan. Koos teiste disainerite, inseneride ja mänguritega loodi ettevõte Razer. Krakoffist sai peadirektor ja Min-Liang Tan võttis peadisaineri ja -testija rolli.

Sel aastal avalikustati maailma esimene mänguritele suunatud arvutihiir Razer Boomslang. See oli keripallhiir ja pakkus teistest tolle aja hiirtest 5 korda suuremat täpsust. Sel aastal see aga veel müügile ei tulnud.

1999–2000 

Razer Boomslang toodi müügile ja sai kohe populaarseks, luues aluse uuele suundumusele: mänguritele riistvara loomisele. Razer hakkas toetama elukutselisi mängureid ja nendega koostööd tehes arendama veel paremaid tooteid, mida teeb tänini.

2001–2002 

Razer hakkas spondeerima mängurlust, pannes Cyberathlete Professional League'i nimelisele võistlusele välja 100 000 USA dollari suuruse auhinnafondi, mis oli oma aja suurim.

Firma sattus raskustesse, kuna 2001. aastal tabas Taiwanit võimas maavärin, mis hävitas kõik Razeri vabrikud ja varustuse. Seetõttu oldi väga lähedal kokkukukkumisele. Kõigele vaatamata investeeris Razer edasi arendusse ja uuringutesse, olles ainus ettevõte maailmas, mis uurib ja arendab kasutajaliidese tehnoloogiaid. Ka mängureid ei unustatud, sest Razer spondeeris Counter Strike'i turniiri 5000 dollariga. See oli esimene kord, kui toetati meeskondlikku arvutimängu.

2003–2004 

Razer uuendas oma Boomslang-hiirt 1400 dpi ja 2100 dpi sensoriga. Samuti lasti välja esimene optiline hiir Razer Viper 1000 ja esimene mänguritele mõeldud hiirematt Razer eXactMat. 

Maailma tabas finantskriis. Min-Liang Tani sõnul oli see aga nende ettevõttele suurepärane, sest selgus, et videomängud ei ole majanduslangusega väga mõjutatavad. Vaatamata kriisile, suudeti Singapuri ehitada arenduskeskus, esimene väljaspool Californiat.

Firmast lahkusid teised juhatajad ning Min ja Krakoff saavutasid ettevõtte üle taas kontrolli. 2004. aasta lõpus tõusis Razer taas jalule, kui välja lasti Razer Diamondback, mille disainis Min. Sellest sai üks müüdumaid tooteid mänguritele läbi aegade. Tänu edule suudeti arendust ja uuringuid jätkata.

2005–2008 

Razer hakkas lisaks hiirtele arendama teisigi sisendseadmeid: sõrmistikke, audioseadmeid, hiirematte ja muid mänguritele suunatud tooteid.

Samuti hakkas ta tegema koostööd Microsoftiga, kavandades Microsofti esimese mänguritele suunatud riistvara.

Razer sai disaini eest Red Doti auhinna.

Turule hakkasid ilmuma Razeri toodete . Razer tõi turule Razer Lachesise, 
millel oli maailma kõige täpsem laserandur, 4000 dpi. Sellega trumbati kõik konkurendid üle.

Edasi toetati elukutselisi mängureid ja suur rõhk pandi audio arendusele, tehes
koostööd ettevõtetega, mis pakkusid teenuseid USA sõjaväele.

2009–2010 

Razer töötas 8 aastat selle nimel, et valmis meisterdada juhtmeta hiir, mille omadused ei jääks alla parimatele juhtmega hiirtele. 2009. aasta algul teatas Razer uhkusega, et eesmärk on saavutatud. Avalikustati maailma esimese juhtmeta hiir mänguritele Razer Mamba. Valmimise ajal oli see kõige kiirem juhtmeta hiir, maailma kõige tundlikuma lasersensoriga juhtmeta hiir, kõige kergem juhtmeta hiir, kõige kauem vastu pidav akuga juhtmeta hiir ja seda sai vajadusel kasutada ka juhtmega.

Razer hakkas koostööd tegema mängude arendajaga Blizzard Entertainment ja Walt Disney Companyga.

Välja lasti Razer Naga, mis oli mõeldud MMO mänguritele. Sellest sai maailma müüduim mängurite hiir. 
 
Razer investeeris veel 20 miljonit dollarit ja laienes veel mitmesse riiki, näiteks Saksamaale ja Lõuna-Koreasse.

2010 alustati lisaks personaalarvutitele ka mängukonsoolide tootmist. Razer saatis müüki Xbox kontrolleri Onza ja kõrvaklapid Chimaera. Samuti uuendati ka mitmeid vanu tooteid paremate sensorite ja uute tehnoloogiatega.

Välja lasti ka hiire, sõrmistiku ja juhtkangi hübriid Razer Nostromo. See on mõeldud eelkõige FPS-arvutimängude jaoks, näiteks Counterstrike või Call of Duty, kuid sellega saab edukalt mängida ka MMORPG mänge, näiteks World of Warcraft. See on mõeldud sõrmistiku asendajana. Nostromol on 16-nupuline taustvalgustuse ja Hyperesponse-klahvidega sõrmistik, pehme pealispinnaga hiirt meenutav peotugi koos hiirele omase rattaga ning 8-suunaline juhtkang koos nupuga selle kohal. Mängur saab käigu pealt vahetada 8 klahviprofili ja 20 üldprofiili vahel. See on mõeldud elukutselistele mänguritele.

Uuemad tooted

Razer Switchblade 

Razer demonstreeris hiljuti kaasaskantava mängukonsooli Razer Switchblade prototüüpi. Selle mõõtmed on 172×115×25 mm. Sellel on Intel Atomi protsessor, see jooksutas operatsioonisüsteemi Windows 7, samuti olid olemas USB 3.0, mini-HDMI, kõrvaklappide ja mikrofoni pistikupesad ning WiFi ja 3G.

Seda, millal Switchblade poelettidele jõuab ja kui suur on hind, pole veel teada antud.

Razer Blade 

2011. aasta augusti keskel lasi Razer välja oma esimese mänguritele suunatud sülearvuti 
Razer Blade. Razeri väitel on see esimene "tõeline" mänguritele suunatud sülearvuti, kuigi tegelikult  on mänguritele suunatud sülearvuteid juba trobikond, näiteks Alienware tooted. See võeti üsna positiivselt vastu, kuid kõrge hinna (2800$) suhtes oldi skeptilised. 

Razer Blade'i tehnilised andmed:
 protsessor: 2,8 GHz Intel Core i7 2640M
 RAM: 8 GB 1333 MHz DDR3
 LCD-ekraan: 17,3″ (44 cm) LED-taustvalgustusega (1920×1080)
 graafikakaart: NVIDIA GeForce GT 555M
 graafikakaardi mälu: 2 GB dedicated GDDR5
 HD veebikaamera
 60 Wh aku
 kõvaketas: 320 GB 7200 rpm SATA
 WiFi: 802.11 b/g/n
 mõõtmed: 42,7×27,7×2,2 cm (laius×pikkus×kõrgus)
 kaal: 3,2 kg

Synapse 2.0 

Kiiresti arenevat pilvetehnoloogiat kasutades on välja arendatud Synapse 2.0. See vabastab Razeri mängutarvikute kasutajad ühe kindla hiire kütkeist. Selle seaded salvestatakse hiire, sõrmistiku või kõrvaklappide sisemälu asemel Razeri veebiserverisse. Kusagil mujal sama sorti Razeri tarvikuga mängima hakates oma Synapse 2.0 kontosse sisse logides on tarvik automaatselt sinu käe või kõrva järgi valmis tuunitud. See võimaldab enda sätteid ükskõik kust kasutada, ilma et peaks hiirt mujal mängides uuesti sättima hakkama. See seade on siiski veel beetaversioonis.

Razer Synapse 2.0 on veel arendusjärgus. Valmimise täpne aeg teada ei ole. Seda teenust saavad kõige esimesena proovida MMO mängurid, kel on Razer Naga hiir.

Razer töötas hiljuti välja 4G-sensorisüsteemi, mis kombineerib optilise ja lasersensori. Selle maksimaalne tundlikkus on 6400 dpi. Razer lubab selle kasutusele võtta oma parimates toodetes: juhtmeta hiires Mamba ja võimsaimas juhtmega hiires Imperator. Nende all saab tulevikus näha kahte sensorisilma: üht optilise ja teist lasersensori oma.

Razeri sõnul annab selline riistvaraline lahendus mänguritele
 võimaluse kalibreerida hiirt eri pindadel
 määratleda hiire täpne töökõrgus (kui kõrgel matist sensor aluspinda jälgib)
 tagada senisest 10 korda kiirem pinna tuvastus (kui kiiresti sensor hiirt matile pannes pinna jälgimist alustab).

Tegema on hakatud ka riietust ja muid aksessuaare, näiteks iPhone 4 kesti.

Tooted 

Razer toodab tänapäeval lisaks hiirtele sõrmistikke, helisüsteeme, hiirematte, sülearvuteid ja kaasaskantavaid mängukonsoole.

Razer on oma toodete nimetamisega stiilne. Kõigil toodetel on mingi mürgise mao, ämbliku või kiskja nimi. Paljudel toodetel on taustvalgus ja põhiline värv on mattmust. 

Ainukesed erandid selles nimetuslaadis on sülearvuti Razer Blade ja mängukonsool Razer Switchblade, kuid Razeri sõnul on need vaid projektinimed, mitte toodete nimed.

Toodete võrdlus

Vaata ka

 Arvutihiired
 Arvutimäng
 Sõrmistik ehk klaviatuur

Viited

Välislingid

 Koduleht
 European Razerzone – Euroopa koduleht
 Razer Pro|Solutions
 Cnet reviews – Razeri toodete arvustused

Ameerika Ühendriikide ettevõtted
Elektroonikaettevõtted